อยากสอบถามไว้เป็นความรู้ครับ ถ้าคนเราถูก สุนัขหรือแมวกัด แล้วเราได้รับเชื้อมาหลายวัน แล้วถ้าเชื้ออยู่ในระยะฟักตัว ก่อนที่ อาการของโรคจะแสดงออกมา เราสามารถไปฉีดวัคซีนช่วงที่เชื้อฟักตัว กรณีนี้สามารถ ที่จะป้องกันได้ไหมครับ
สวัสดีค่ะ หากเป็นการฉีดวัคซีนป้องกันพิษสุนัขบ้าครั้งแรก โดยปกติต้องฉีดตามกำหนดวันนัด และหลังจากที่ได้เริ่มฉีดเข็มแรกไป ระดับภูมิคุ้มกันก็จะขึ้นสูงเพียงพอในการป้องกันการเกิดโรคภายใน 14 วัน ส่วนระยะฟักตัวของโรคพิษสุนัขบ้านั้น จะอยู่ที่ประมาณ 3 สัปดาห์ถึง 4 เดือน ดังนั้น หากได้รีบไปฉีดตั้งแต่วันแรกที่ถูกสัตว์กัดหรือข่วน วัคซีนก็จะสามารถช่วยป้องกันการเกิดโรคได้ทันแต่หากไม่รีบไปฉีดวัคซีน แต่ปล่อยไว้นานเป็นสัปดาห์ และหากระยะฟักตัวสั้นเพียง 3 สัปดาห์ การไปฉีดล่าช้า ระดับภูมิคุ้มกันก็จะขึ้นสูงไม่ทันในการป้องกันการเกิดโรคค่ะ ทั้งนี้ เราไม่มีทางรู้ได้ว่า ระยะฟักตัวของโรคจะสั้นหรือยาว จึงจำเป็นต้องรีบไปฉีดวัคซีนให้เร็วไว้ก่อนค่ะ